Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 13. melléklet a 96/2011. (X. 17.) VM rendelethez
Paragraph Index: 633

2. A körzeti erdõtervezés során érvényesítendõ szakmai célok, tervezési alapelvek A körzetben jellemzõen kevés elegyfafajjal rendelkezõ, õshonos, gyertyános-tölgyes és kocsánytalan tölgyes faállománytípusú erdõk találhatók. A körzet erdeinek csaknem az egésze a Natura 2000 hálózat része. Mindennek eredményeképpen a körzeti erdõtervezés kiemelkedõ célkitûzése a tervezés alá vont erdõterületeken a fenntartható erdõgazdálkodás lehetõségeinek biztosítása, összhangban az egyes Natura 2000 területek jelölõ élõhelyeinek és fajainak hosszú távú fennmaradásához szükséges feltételek megteremtésével. A elmúlt idõszak tapasztalatai alapján a körzet jelentõs része alkalmas a természetes felújításra, ennek megfelelõen a körzeti erdõtervezés során szinte kizárólagos szerepelt kaphat ez a felújítási mód, és az ezt szolgáló véghasználati módok.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes